Καλούνται οι αναπληρωτές τα ονόματα των οποίων ανακοινώθηκαν από το Υπουργείο Παιδείας και Θρησκευμάτων για την πρόσληψη με τρίμηνες συμβάσεις να υποβάλουν αίτηση τοποθέτησης μέχρι τη Δευτέρα 19-10-2020 και ώρα 12:00 το μεσημέρι.

Τη Δευτέρα μετά το μεσημέρι θα ανακοινωθούν οι τοποθετήσεις και τα σχολεία στα οποία θα πρέπει να παρουσιαστούν οι αναπληρωτές εκπαιδευτικοί από την Τρίτη μέχρι την Τετάρτη (20-21 Οκτωβρίου) και να αναλάβουν υπηρεσία.

Μετά την υπογραφή της πράξης ανάληψης στα σχολεία θα πρέπει να ενημερωθεί άμεσα η ΔΔΕ Καβάλας, με την αποστολή αντιγράφου της πράξης ανάληψης, προκειμένου να ολοκληρωθεί η πρόσληψη και να ξεκινήσει η μισθοδοσία.

Σας εφιστούμε την προσοχή στην απαρέγκλιτη τήρηση της διαδικασίας καθώς οποιαδήποτε καθυστέρηση μπορεί να επιφέρει οικονομικά αποτελέσματα λόγω της υποχρέωσης για αυθημερόν καταχώριση της πρόσληψης στο σύστημα Εργάνη του Υπ. Εργασίας , στο συστήμα μισθοδοσίας του Υπουργείου Παιδείας και τη δημοσίευση στη διαύγεια.

Παρακαλούνται οι ενδιαφερόμενοι να παρακολουθούν τις ανακοινώσεις της ΔΔΕ Καβάλας προκειμένου να ενημερώνονται για τις επόμενες φάσεις και διαδικασίες.

Σημείωση: Μαζί με τη δήλωση τοποθέτησης παρακαλούμε να αποστείλετε το έντυπο 3 συμπληρωμένο με τα προσωπικά σας στοιχεία.